අසල ඇති අපවිත්‍ර ජලයෙන් පිරුණු ඇළට වැටේවි යැයි බිය ඔවුන්ට ඇත.ප්‍රදේශවාසීන් පැවසූ පරිදි විටෙක එම ලෑලි පාලම මතින් දරුවන් දෙදෙනෙකු ඇළට වැටුණු වගද දැනගන්නට ලැබුණි.මේ පාලම හරහා නොගොස් ගම්පහ නගරයට හෝ ජා - ඇළ නගරයට යෑමට බස් රථයකට ගොඩවීම සඳහා අනාරක්ෂිත පාලු පාරක සැතැපුමක් එකහමාරක් පයින් යෑමට සිදු වෙන බව ප්‍රදේශවාසීහු පවසති.කිරිඳිවිට හන්දියේ සිට මාකිලන්ගමුවට යන පාරේ සහ කොටගෙදරට යන පාරේ පාලු ස්වභාවය නිසා එය මත්පැන් බොන්නන්ගේ සහ කුඩු උරන්නන්ගේද එසේම පෙම්වතුන්ගේ අනඟ රැගුම් පාන ප්‍රදේශයක් බවට පත්ව තිබේ.එම පාරේ දිවා කාලයේ පමණක් නොව සවස් කාලයේදී අනිසි හැසිරෙන්නන් නිසා මවුපියන් තම දරුවන් රැගෙන ඒමට එම පාරෙන්ද යා නොහැකි බව ප්‍රදේශවාසී කාන්තාවෝ පවසති.එබැවින් මේ අනාරක්ෂිත ලෑලි පාලම නිසි ලෙස සකසා දීම ද කඩිනමින් කළ යුතුව ඇත.මෙම ප්‍රදේශවාසීන්ට තවත් බරපතළ ගැටලුවක් වී ඇත්තේ මෙම ප්‍රදේශයේ ඇළෙහි වතුර නිසි ලෙස ගලා නොයාමෙන් ජලය අපිරිසිදු වී පානීය ළිංවල ජලයද බීමට නොහැකි වීමයි.බලධාරීන්ගෙන් ප්‍රදේශවාසීන් ඉල්ලා සිටින්නේ මේ ජලාශ නිසි ලෙස ජලය ගලා යාමට සකස් කර දෙන ලෙසත් වැසී ඇති යම් ඇළ මාර්ගයක් වේ නම් එය අනවසර ලෙස ගොඩ කර ගැනීමට ඉඩ නොතැබෙන පරිදි කටයුතු කිරීමය..